168 



am heitren himel gegen nidergang der Sonnen nit ein röli, 

 als etwan durch widerglastung der Sonnen bschiclit, sonder 

 ein lutri, bluottige vnd ganz erschi'ockenliche gstalt vnd füriger 

 glast gewäsen, inmassen, dass die bärgen gägen vffganng 

 der Sonnen ein hitren monschynender widerglanz empfangen 

 haben. Die Sonn halt zuo mitten mertzen ieren heitter- 

 schynenden glanntz angefangen zuo vertünklen vnd vil blei- 

 cher, dann sonst natürlich vnd gwonlich, herfürgelücht, vnd 

 schynet bi heitrem himel (wie ich dess eigelich wargenommen), 

 als wenn si durch ein fyni stuchen herfürschynen thetti; 

 vnd wie sie alwägen in irem nidergang dar wie golt 

 gelücht, mag man liür iren glannz, wenn sy für golt 

 gad, kum gespüren. Das hatt den ganzen summer vs 

 gwäret. 



Daruf den 8. September an der hochgelobten ewigrein 

 Jungfr. Marie geburtstag sich 3 stund vor tag ein erschrocken- 

 licher ärdbidem mit grusammen getöss dermassen erhebt 

 hatt, dass mertheils lüth darab erwachet, wie icti vnd min 

 Husfrouw selig ouch. Die betstat hat sich als ein wiegen, so 

 man streng wieget, bewegt. Zuo Chui' vor S. Marti hat es den 

 grossen turrn also starck erschütted, dass die gloggen an- 

 geschlagen haben; man beforcht sich der liüsren infal. Das 

 als ein clare wäre, ofenbare anbildung ist der herrlichen 

 Graflft vnd almechtigkeit Gottes. Ynd ist diser ärdbidem 

 überal gangen. Wo aber vorgedachter Erdbidem schaden 

 zuogfüegt hatt, würt vermäld, er hab zuo Basel, Schafhusen, 

 St. Gallen vnd mer stetten am Ryn die kämmin ab den 

 lächren gworfen. Zuo Vnderwalden hat er den See dermassen 

 erschütt vnd vfgwieget, dass er etliche hüser ertrennckt 

 hat. Zuo Vri ist ein hus ingfallen, darin 8 menntschen 



